# Breitkopf & Härtel

### Wikipedia

Breitkopf & Härtel on maailman vanhin musiikkikustantamo, jonka perusti Bernhard Christoph Breitkopf (1695 - 1777) Leipzigissa vuonna 1719. Nykyisin yhtiön pääkonttori sijaitsee Wiesbadenissa ja haarakonttorit Leipzigissa ja Pariisissa. Breitkopf & Härtelin luettelossa on yli 1 000 säveltäjää, 8 000 teosta ja 15 000 nimekettä (nuotteja ja musiikkiaiheisia kirjoja).

Breitkopfin toiminta keskittyi aluksi kirjanpainamiseen. Myöhemmin Breitkopf hankki omistukseensa ”Zum Goldenen Bären” (suom. Kultainen karhu) -majatalon läheltä Leipzigin Tuomas- ja Nikolainkirkkoja. Majatalon vaakunaeläin toimii edelleen yrityksen liikemerkkinä. Ensimmäisiä askelia musiikin kustantamisessa oli vuonna 1736 julkaistu ”Schemellis Gesangbuch”, joka sisälsi muun muassa Bachin lauluja.

”Härtel” lisättiin yrityksen nimeen 1795, kun Gottfried Härtel osti sen. Breitkopf & Härtel alkoi tehdä läheistä yhteistyötä säveltäjien kanssa, joihin lukeutuivat Beethoven, Joseph Haydn, Mendelssohn, Schumann, Liszt, Wagner ja Brahms. Yritys alkoi valmistaa pianoja vuonna 1807. Pianonvalmistus loppui vuonna 1870.

Breitkopf & Härtel julkaisi vuonna 1862 Ludwig Ritter von Köchelin laatiman Mozartin teosluettelon, Köchelin luettelon ja 1950 Wolfgang Schmiederin tekemän Bachin teosten luettelon, joka tunnetaan nimellä Bach-Werke-Verzeichnis.

Breitkopf & Härtel tuki kansainvälistä uraansa aloittelevaa Jean Sibeliusta 1883 alkaen ja kustansi monien Sibeliuksen teosten julkaisun. Vuonna 1998 kustantamo alkoi julkaista Sibeliuksen teosten koottua laitosta nimellä Jean Sibelius Works.

## [muokkaa] Lähteet

Kustantamon verkkosivut

Haettu osoitteesta http://fi.wikipedia.org../../../b/r/e/Breitkopf_%26_H%C3%A4rtel_e32c.html

Luokka: Musiikkikustantamot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español